钦定古今图书集成/方舆汇编/职方典/第1509卷 > 永昌府关梁考 府志
## 钦定古今图书集成/方舆汇编/职方典/第1509卷 > 永昌府关梁考 府志

本府。〈保山县附郭。〉

南关　在城南二里，建楼三间。

北关　在城北二里，建楼三间。

山达关　：在城东北七十里，路颇崎岖。康熙四十年，总兵周化凤修砌，行者便焉。

老姚关　：在城东南一百四十里，缅人出没要路。旧设守备于此，驻防镇康湾甸耿马土司。今裁。

丁当山关　在城东北一百四十里。崇坡峻坂，陟降三十馀里，为西邮通衢，昔蒲蛮出入之所。潞江关　，在府西南。

清水关　在府西北

蒲关　在府东南

永安桥　在法明寺前

清河桥　在镇南门内

春晖桥　在昇阳门内

昇平桥　在地官坊北

“土桥　” ：在彭指挥街。

双桥　在东街。南北分衢，二桥相对。

新桥　在钟楼巷口

石桥　在南园巷。以上俱在城内。

昇阳桥　在东门外

拱北桥　在拱北门外

通华桥　在通华门外

仁寿桥　在仁寿门外

龙泉桥　在龙泉门外

镇南桥　在镇南门外。以上俱跨城壕。

龙池桥　在《易》罗池南。

饮马桥　在龙池南

众安桥　在城南七里，跨沙河水下流，永腾通衢也。明洪武二十三年，指挥胡渊创建木桥。正德间，参将沐崧、嘉靖间，副使“郭春震相继重修，砌石为桥，广一丈二尺，高五丈馀，袤六丈有奇。”

皇清康熙二十九年，总兵偏图重修。

济安桥　在城北五里闸，潴西河之流。明洪武十五年，指挥李观建。今呼为“五里桥。”

东津桥　在城北二十里。明洪武十五年，指挥李观建。今呼为“小板桥。”

北津桥　在城北板桥村，明洪武十五年，指挥李观建。上有小亭五间。

霁虹桥　在城北八十里，跨澜沧江。古以舟渡，狭险湍急，行者忧之。后以篾绳为桥，攀援而渡。武侯南征，架木桥以济师。元元贞乙未，也先不花西征，始更以巨木，题曰“霁虹。” 丁酉冬，宣慰都元帅达思撤而新之。元季，桥圮，复以舟济。明洪武二十八年，镇抚华岳铸二铁柱于石以维舟，后架木桥，寻毁。成化中，僧了然乃募建飞桥，以木为柱，而以铁索横牵两岸，下无所凭，上无所依，飘然悬空。桥之上复为亭二十三楹，两岸各为一房。副使吴鹏题于石壁曰：“西南第一桥。” 岸北设官厅，以驻使节。岁以民兵三十人更番戍守。然桥摇动无宁晷，铁缆恒蚀。一修于兵备王槐，再修于参将沐崧，复修于兵部郭春震。万历间，又为顺宁猛酋所焚。兵备郭以仁重修，又修于兵备杜华先、分巡张尧臣。明季复毁。

皇清克滇，督抚司道各捐金，檄金腾道纪尧典督建。

两端系铁缆十六，覆板于缆上。又为板屋三十二楹，长三百六十丈。南北为关楼四，弘敞坚致，视昔有加。后毁于兵。康熙十二年，总兵张国柱重建。吴逆时，又毁。二十年，知县蒋嘉谟重建。二十七年，总兵偏图增修两亭于南北岸。桥旁翼以栏杆，日久损蚀，复摇。三十八年，总兵周化凤、知府罗纶、知县程奕又重修之。

凤鸣桥　跨沙木河。相传桥下水多瘴，人马饮之即病。今亦不验。

神济桥　在诸葛营北。明永乐间，指挥车琳建。嘉靖间，义民吴贵甃以砖石。

血战桥　在姚城全胜关外。明时破缅酋于此，参将邓子龙建。

保场桥　在镇姚所小保场驿前。明万历间建。西山桥　在石册寨。土舍莽承绪建。

潞江渡　旧刳木为舟以渡，往来甚惊。明嘉靖间，兵备副使潘润始置巨舟，可渡百人，两岸各建官厅，憩息永平县。

上甸关　，在县北二十里。

花桥关　在县西南四十里。

广济桥　在城东

太平桥　一名“银江桥” ，在城外县治东半里，跨银龙江，长十四丈，高二丈五尺，广二丈。康熙三十三年，江水泛涨，冲断桥梁，知县姚孔鍹重建。安定桥　在城北八里木里场村，跨银龙江水上。

九渡桥　在县城东北五十里，跨九渡河。“通津桥　” 在县南关外，与太平桥接境。

胜备桥　在县东北。近桥有胜备铺。

花桥　在县西三十五里。

双桥　在县东北八十里，近黄连铺。一河旋绕二桥，故曰“双桥。”

濞漾桥　濞漾系蒙化、大理、永平三处交会之所。康熙三十年，提督诺穆图新建，引铁索为梁，上覆瓦屋，制颇坚丽。

腾越州

马面关　在州西北二百五十里。上江外蛮云喧山顶，山极高峻，峭壁上有石，名“黄牛石。” 行者险阻，必祭而后行，控制茶山、里麻一带要害。龙川江关　在州东八十里。明正统十四年建。嘉靖十年，兵备潘润改于桥西。

全胜关　在姚城南四十里，甃以砖石，高二丈二尺，楼高五丈四尺，为湾甸、猛波罗两路界限。按《通志》，明万历十五年参将邓子龙建。

铜壁关　在布岭山顶。台周二十丈，高二丈二尺，楼高五丈四尺。公署二所。控制蛮哈海、黑蛮莫等要路。

巨石关　，在户冈习马山顶。台周三十丈五尺，楼高五丈八尺。公署一所，控制户冈迤西要路镇。关　在左卫半个山间，即南甸界。削壁险峭，华彝之限。旧设巡检司于此，今移于南送寨。万仞关　在吊桥猛弄。山台周三十丈，高二丈八尺，楼高七丈三尺。控制港得、港勒迤西等处要路。

神护关　，在盏西邦中山。台周三十丈，高三丈，楼高五丈四尺。公署一所。控制茶山、古勇、威缅迤西等处要路。

铁壁关　，在等练山。台周三十丈，高二丈五尺，楼高五丈七尺。控制蛮莫等要路。

虎踞关　，在邦杭山。台周三十丈，高二丈六尺，楼高六丈二尺。公署一所，控制蛮棍、遮鳌、光脑、猛密等要路。

天马关　，在邦欠山。台周二十六丈，高二丈六尺，楼高四丈四尺。公署一所。控制猛广、猛密、猛曲等要路。

汉龙关　，在龚回要害。台周二十六丈，高二丈六尺，楼一座，公署一所，控制猛尾、猛广、猛密、猛育、垒、弄锡波要路。

滇滩桥　离州一百八十里，外接野人界。按《通志》：各关俱有营房三十五间。明万历二十二年，巡抚陈用宾檄知府漆文昌建。

天生桥　有三，一在灰窑江之下，两岸逼近，若天生然；一在打苴，一在清水河。

通津桥　一名“神桥。” 跨大盈之壕，当罗生之冲。嘉靖八年，百户郝昇增修。

中桥　在州城内饮马河前。

藤桥　有二：一在瓦甸，一在曲石，水流湍急，以藤系于两岸树上，行者扳援以渡。

迎恩桥　在饮马河下

界尾桥　在州北。康熙三十九年，知州唐翰弼捐俸重修。

永济桥　在城北九十里曲石村。康熙四十年，知府罗纶、同知李文渊、副将张友凤、知州唐翰弼捐俸同建。

大板桥　在州北门外

瓦甸桥　在州城北二十里。

灰窑桥　在城北六十里，跨两山断脉，峡深二十丈，陡峻特甚，下流即曲石江。

三合桥　在城西南十里。叠水河、芭蕉溪、来凤滩合流于此，故名。

凌云桥　，跨大盈江。指挥陈福甃以砖石。“龙洞桥　” ，跨叠水河，架木为之。明指挥陈仪建。龙川桥　，在州东七十里龙州驿，跨凤溪江，旧“编藤为桥，铺以小板。明弘治间，兵备副使赵炯建桥于上流，寻废。嘉靖十年，兵备副使潘润效《霁虹桥》制重建，两岸各为官厅。”

皇清康熙三十七年，桥毁。三十八年，知州唐翰弼重。

建桥于壶瓶口，副将张友凤捐俸助之；然较旧路险而且远，行者苦焉。

大盈桥　在州西，跨大盈江。